《题石桥》
宋代·蒋璨

石桥西去接烟霞，方广山头佛子家。
今日我来生善念，分明盏上见茶花。

作者简介：蒋璨（1085~1159）宋诗人。字宣卿，宜兴人，蒋之奇从子。十三岁时父卒，由伯父蒋之奇抚养。博览载籍，操笔成章，尤喜为诗，亦善书，深受伯父器重。后以侍郎守临川，告归。卒赠正义大夫。孙觌称“其诗奇丽清婉，咀嚼有味，如啖蔗然，读之惟恐尽。其拟东坡作，置诗集中，殆不可辨”。所著有《景坡堂诗集》十卷。